ddrg/super_eurlex huggingface dataset:
23.

noterer sig på baggrund af Revisionsrettens beretning, at en revision om formidling af resultaterne af EU-finansieret forskning blev gennemført af den interne revisionstjeneste (IAS); bemærker endvidere, at IAS som følge heraf anbefalede forbedringer, herunder planlægning og rapportering om anvendelse og formidling af forskningsresultater inden for tilskudsaftaler med medlemmer, vurdering af de centrale partneres rapportering om formidling og udnyttelse af forskningsresultater, overvågning og rapportering, og fællesforetagendets centrale udbredelse af forskningsresultater og kvalitetskontrol af støttemodtagernes publikationer; noterer sig endvidere, at IAS har fremsat to meget vigtige anbefalinger, og at fællesforetagendet udarbejdede en særlig handlingsplan for gennemførelsen heraf;
21.

noterer sig, at der blev påvist to kritiske risici i forbindelse med agenturets årlige risikovurdering; bemærker, at agenturet bør udarbejde en strategisk fælles ressourceanvendelsesplan i tilfælde af, at Kommissionens specifikke kontrol- og inspektionsprogram ikke vedtages i tide, for ikke at bringe gennemførelsen af agenturets administrative arbejdsprogram i fare og undgå risikoen for, at budgetbevillingerne ikke bliver udnyttet; opfordrer agenturet til at rapportere om, hvordan det agter at nedbringe disse tilbageværende risici til et acceptabelt niveau;
19.

bemærker, at istandsættelsesarbejdet og forstærkningen af bygningsstrukturen blev afsluttet i 2015; noterer med tilfredshed, at målinger af revner, der blev gennemført i april 2016, viste, at istandsættelsesarbejdet havde været effektivt; glæder sig over installationen af alle nødvendige systemer til at kontrollere stabiliteten og forskydningsgraden samt over, at der er blevet tegnet en forskydningsforsikring for bygningen, der på omfattende måde dækker skader i strukturen;
6.

noterer sig, at Revisionsretten efter dennes revision af agenturets udbudsprocedurer konkluderede, at agenturet i 2015 havde indgået kontraktmæssige aftaler eller ført forhandlinger med én enkelt kontrahent uden præcist at definere de ønskede tjenesteydelser; er dybt bekymret, idet de aftaler, der blev indgået i 2015, indebar en stor risiko for at være i strid med princippet om sparsommelighed og for at bringe omkostningseffektiviteten i forbindelse med sådanne udbud i fare, og at de i langt højere grad er i risiko for korruption; bemærker, at sådanne aftaler kan begrænse konkurrencen yderligere og øge afhængigheden af denne kontrahent; erkender, at faktorer uden for agenturets kontrol begrænser muligheden for en systematisk genåbning af udbudsrunderne, navnlig for så vidt angår de forvaltede systemer; tilskynder agenturet til at indgå aftaler med flere leverandører eller definere de ønskede tjenesteydelser mere præcist, når dette er muligt; afventer Revisionsrettens revision af agenturets udbudsprocedurer for 2016 og forventer, at agenturet har forbedret udbudsprocedurerne i 2016;
22.

glæder sig over, at agenturet i 2015 fortsatte sin forskning om romaernes situation i Unionen og således bidrog til at overvåge effektiviteten og manglerne i Unionens og dens medlemsstaters integrationspolitikker; glæder sig navnlig over de forskningsbaserede politikhenstillinger fra agenturet vedrørende en vellykket bekæmpelse af romafjendtlighed og kampen for social integration af romaer;
16.

noterer sig, at loven om gennemførelse af internationale uddannelsesprogrammer blev vedtaget i værtsmedlemsstaten den 16. juni 2016 og trådte i kraft den 15. juli 2016; bemærker, at værtsmedlemsstaten iværksatte en feasibilityundersøgelse efter vedtagelsen af loven; minder om, at agenturet gentagne gange har tilkendegivet over for værtsmedlemsstaten, at det hastede med at få oprettet en Europaskole i Ljubljana; beklager, at der her mere end fire år efter, at aftalen mellem agenturet og den slovenske regering trådte i kraft, endnu ikke er blevet oprettet nogen Europaskole;
28.

glæder sig over de oplysninger om EØSU's bygningspolitik, der findes i den årlige aktivitetsrapport, navnlig i betragtning af at det er vigtigt, at omkostningerne til en sådan politik rationaliseres behørigt, og at de ikke er uforholdsmæssigt høje;
19.

noterer sig, at myndighedens standarder for intern kontrol blev revideret i 2015 for at bringe dem i overensstemmelse med Kommissionens standarder for intern kontrol; bemærker endvidere, at alle standarder for intern kontrol blev behørigt implementeret inden udgangen af 2015, herunder de to om gennemførelse af dokumenthåndtering og gennemførelse af de resterende dele af myndighedens kapacitet til forretningskontinuitet; erfarer, at der forventedes en formel afgørelse fra IAS i 2016 vedrørende den fuldstændige implementering af standarderne for intern kontrol; ser frem til i den næste årsberetning at få bekræftet, at myndigheden med succes har implementeret standarderne for intern kontrol;
32.

noterer sig, at autoritetens interne revisionsfunktion har offentliggjort en rapport om »Scientific Support to Risk Assessment and Evaluation of Regulated Products with Focus on Data Collection and Analysis« (videnskabelig støtte til risikovurdering og evaluering af regulerede produkter med fokus på dataindsamling og -analyse); noterer sig, at den interne revisionsfunktion har konkluderet, at der på trods af, at autoritetens generelle procedure til dataindsamling og -analyse på behørig vis understøtter dens videnskabelige aktiviteter vedrørende risikovurdering og evaluering af regulerede produkter, stadigvæk er nogle svagheder, navnlig i dens dataforvaltning; anerkender hos autoriteten, at den har vedtaget en handlingsplan, hvor den gør noget ved den interne revisionsfunktions iagttagelser, og at der for alle aktioner i handlingsplanen ved årets udgang kunne noteres fremskridt inden for de foreskrevne frister;
28.

opfordrer indtrængende Domstolen til at beslutte, at der skal afgives interesseerklæringer i stedet for erklæringer om, at der ikke foreligger interessekonflikter, idet egenevaluering af interessekonflikter i sig selv udgør en interessekonflikt; mener, at evalueringen af en situation med interessekonflikter skal foretages af en uafhængig tredjepart; anmoder Domstolen om inden udgangen af juni 2017 at aflægge beretning om de indførte ændringer og oplyse, hvem der kontrollerer situationer med interessekonflikter; gentager, at gennemsigtighed er et centralt element i befolkningens tillid; opfordrer Domstolen til at indføre klare regler for »svingdørssituationer« og til at indføre foranstaltninger og afskrækkende sanktioner, f.eks. en nedsættelse af pensionen eller et forbud mod i mindst tre år at arbejde i lignende organer, for at undgå sådanne situationer;
23.

bemærker, at Den Tilsynsførende har efterkommet den henstilling, der blev fremsat i Parlamentets dechargebetænkning for 2014, og har offentliggjort en liste over tildelte kontrakter; anbefaler, at Den Tilsynsførende offentliggør Revisionsrettens beretning sammen med sin årlige aktivitetsrapport for at fremme gennemsigtigheden og befolkningens tillid;
103.

mener, at migrationskrisens omfang har givet anledning til et øget behov for en hurtigere og mere effektiv reaktion og ydelse af bistand; mener, at det er nyttigt at udvikle en passende sektorkode for »migration« i OECD's Komité for Udviklingsbistand for at indarbejde migration bedre i udviklingsdagsordenen for at lette registreringen og anvendelsen af midler og for bedre at kunne spore og overvåge de beløb, der anvendes målrettet på bekæmpelse af de grundlæggende årsager til migration;
23.

støtter det initiativ, som agenturet traf i 2015 med henblik på at indføre en ny procedure for at opnå et større engagement fra medlemsstater og interessenter i udviklingen af arbejdsprogrammet for 2016; glæder sig over iværksættelsen af ERTMS's interessentplatform og minder om, at ERTMS er afgørende for at opnå et fælles europæisk jernbaneområde; understreger derfor, at en optimeret koordinering af udviklingen og gennemførelsen af ERTMS-systemet, der sikrer et enkelt, gennemsigtigt, stabilt, økonomisk overkommeligt og interoperabelt ERTMS-system i hele Europa, er en vigtig prioritet;
315.

bemærker, at medlemsstaterne er ansvarlige for at sikre, at de statistikker om bæredygtigheden af biobrændstoffer, som er indberettet til Kommissionen, er pålidelige, men at der er en risiko for, at statistikkerne overvurderes; opfordrer Kommissionen til at indføre et krav om, at medlemsstaterne skal underbygge deres statistikker med passende dokumentation, f.eks. i form af et certifikat/en erklæring, som er udstedt af den enhed, der er ansvarlig for at indsamle data om bæredygtige biobrændstoffer og for at indsende dem til den nationale myndighed, som videresender dem til Eurostat;
22.

forventer, at Ombudsmanden bliver ved med at tilstræbe gennemgående kvalitet i den årlige aktivitetsrapport, og anmoder Ombudsmanden om at udarbejde en omfattende årsrapport om resultater, som udgør et vigtigt redskab for vurderingen af institutionens arbejde;
23.

fremhæver agenturets afgørende rolle med at sikre størst mulig luftfartssikkerhed i hele Europa; understreger, at der i Europa er behov for et fælles europæisk vurderings- og varslingssystem og en informationsstruktur, navnlig i forbindelse med overflyvninger af konfliktområder; understreger på baggrund af den hastige udvikling i den civile luftfartssektor, som kommer til udtryk ved den stadig mere udbredte anvendelse af ubemandede luftfartøjer (»droner«), at agenturet bør have de nødvendige økonomiske, materielle og menneskelige ressourcer til med succes at kunne udføre sine regulerings- og gennemførelsesopgaver inden for sikkerhed og miljøbeskyttelse, men altid uden at gå på kompromis med sin uafhængighed og upartiskhed;
19.

bemærker ud fra Revisionsrettens oplysninger, at Kommissionen oprindeligt satte som mål, at instituttet skulle have finansiel autonomi i 2010; bemærker endvidere, at instituttet imidlertid først fik delvis finansiel autonomi i juni 2011 på den betingelse, at Generaldirektoratet for Uddannelse og Kultur fortsat kunne gennemføre forudgående kontrol af tilskudsrelaterede transaktioner og af indkøb på over 60 000 EUR; bemærker, at instituttet ifølge eget udsagn anmodede Kommissionen om at geniværksætte processen til at opnå fuld finansiel autonomi; anerkender endvidere, at Kommissionen opstillede en køreplan og en tidsplan for processen i maj 2016 og ser frem til Kommissionens vurdering af finansiel autonomi, der forventes af foreligge i første halvdel af 2017; bemærker, at instituttet håber på, at der kan opnås fuld finansiel autonomi inden udgangen af 2016, og anmoder om, at instituttet underretter dechargemyndigheden om udviklingen på dette område;
15.

bemærker med tilfredshed, at centret har vedtaget en ny handlingsplan for kvalitetssikring af oversættelser (Translation Quality Assurance Action Plan (TQAAP)) for perioden 2015-2016; bemærker, at gennemførelsesgraden for TQAAP i centrets arbejdsprogram for 2015 var fastsat til 50 %, og at 49,4 % af planen var blevet gennemført ved udgangen af 2015; noterer sig, at 2015-fokusset i forbindelse med TQAAP var rettet mod omfattende uddannelse af centrets interne oversættere, som bl.a. modtog undervisning i teknikker for undertekstning og lærte at anvende den softwarepakke, som centret benytter til at stille den nye undertekstningstjeneste til rådighed for sine klienter; bemærker endvidere, at en revision af den eksterne tjenesteyder også blev gennemført i 2015 inden for rammerne af TQAAP;
11.

påpeger, at medlemmer fra den private sektor har vanskeligt ved at fremlægge deres tal for bidrag i naturalier inden fristen den 31. januar, og er meget bekymret for, at dette risikerer at blive et tilbagevendende problem for de fleste fællesforetagender; bemærker i denne forbindelse, at den normale rapporteringsperiode for bidrag i naturalier er på 18 måneder, og at denne dobbeltrapportering er i strid med den generelle tendens i retning af forenkling;
3.

pålægger sin formand at undertegne denne afgørelse sammen med Rådets formand og drage omsorg for, at den offentliggøres i Den Europæiske Unions Tidende ;
21.

kræver flere oplysninger om projektet vedrørende renoveringen af Paul Henri Spaak (PHS)-Bygningen, især om eventuelle udtalelser fra uafhængige eksterne kontrahenter om mulighederne for PHS-Bygningen, som har haft en kort levetid på 25 år; opfordrer generalsekretæren til at forelægge Budgetudvalget resultaterne af en sådan undersøgelse hurtigst muligt; understreger, at eksisterende bygninger ikke opfylder de statiske krav til en offentlig bygning for parlamentariske funktioner, der har højere sikkerhedskrav og skal kunne modstå eksterne chok uden at bryde sammen; kritiserer det forhold, at PHS-Bygningen ikke engang opfylder minimumsnormerne for moderne statiske krav, og noterer sig, at en række foranstaltninger allerede skulle have været truffet for at sikre dens stabilitet; opfordrer derfor indtrængende Præsidiet og Parlamentets administration til at arbejde på fremtidige løsninger for PHS-Bygningen, der sikrer tilstedeværelsen og sunde arbejdsvilkår for de tilstedeværende personer; noterer sig niveauet af bevillinger, som foreslås af generalsekretæren i 2018 til undersøgelser og forberedende projekter og arbejder og bistand til projektstyringsteamet; udtrykker sin bekymring over den mulige forvirring om de beløb, der skal bruges til undersøgelser og flytninger; opfordrer indtrængende Præsidiet og generalsekretæren til at orientere Budgetudvalget om alle efterfølgende trin og snarest muligt og senest i juli 2017 at forelægge en klar opdeling af omkostningerne; minder om, at der er behov for at gøre brug af den nyeste energieffektive arkitektur; kræver en vurdering af, hvordan renoveringen vil påvirke Enheden for Besøgende og Seminarer, tilgængeligheden af mødesalen og andre lokaler og kontorer;
noterer sig, at Kommissionen agter at investere 70 000 EUR af det disponible budget til teknisk bistand i afholdelsen af to møder i ekspertgruppen af kontaktpersoner for EGF; noterer sig ligeledes Kommissionens intention om at investere 120 000 EUR i at fremme netværkssamarbejde mellem medlemsstaterne via seminarer, EGF's gennemførelsesorganer og arbejdsmarkedets parter; glæder sig over Kommissionens beredvillighed til at opfordre medlemmer af EGF-arbejdsgruppen til at deltage i det EGF-netværksseminar, som for nylig fandt sted i Mons; opfordrer Kommissionen til fortsat at indbyde Parlamentet til sådanne møder og seminarer i overensstemmelse med de relevante bestemmelser i rammeaftalen om forbindelserne mellem Europa-Parlamentet og Europa-Kommissionen ( 5 )
D.

der henviser til, at EUSF som defineret i FFR-forordningen er et særligt instrument, og at de tilsvarende forpligtelses- og betalingsbevillinger skal opføres på budgettet ud over FFR-lofterne;
B.

der henviser til, at det blev besluttet at modregne et beløb på 2 818 233 715 EUR over perioden 2018-2020 og at opfordre Kommissionen til i rette tid at forelægge et forslag vedrørende det resterende beløb på 350 mio. EUR;
17.

støtter kraftigt initiativer inden for forsvarsforskning, der sigter på at fremme et bedre samarbejde mellem medlemsstaterne og opnå synergieffekter på forsvarsområdet; understreger dog, at denne aktivitet bør tilføres nye ressourcer, eftersom det er et nyt politisk initiativ, som har en betydelig indvirkning på EU's budget; opfordrer endvidere til, at alle muligheder for finansiering af et forsvarsforskningsprogram med et særskilt budget inden for den næste flerårige finansielle ramme undersøges; minder om, at det under overholdelse af bestemmelserne i traktaterne er nødvendigt at styrke samarbejde på forsvarsområdet for at imødegå de sikkerhedsmæssige udfordringer, som EU står over for, og som er opstået efter længere tids ustabilitet i EU's nabolande, og usikkerheden omkring visse EU-partneres engagement i NATO's målsætninger; understreger endvidere behovet for at forbedre konkurrenceevnen og innovationen i den europæiske forsvarsindustri, hvilket kan bidrage til at fremme vækst og jobskabelse; opfordrer medlemsstaterne til at sikre passende budgetmidler med henblik på at tackle de eksterne udfordringer på en mere sammenhængende måde; noterer sig oprettelsen af Det Europæiske Forsvarsagentur og dets forsknings- og kapacitetsvindue;
5.

påpeger, at arbejdsmarkedet i Nederlandene er ved at komme sig langsomt efter krisen, og at virkningerne i visse sektorer stadig er synlige, og at nogle sektorer som detailhandelssektoren først for nylig er begyndt at lide under virkningerne af den finansielle og økonomiske krise;
21.

fremhæver, at det er Parlamentets særret at meddele decharge i medfør af artikel 316, 317 og 319 i TEUF på linje med den nuværende fortolkning og praksis, nemlig at meddele decharge individuelt for hver budgetpost med henblik på at sikre gennemsigtighed og demokratisk ansvarlighed over for Unionens skatteydere;
4.

bemærker, at budgetovervågningsindsatsen i regnskabsåret 2015 resulterede i en budgetgennemførelsesgrad på 91,04 %, hvilket er et fald på 1,34 % i forhold til 2014; bemærker, at udnyttelsesgraden for betalingsbevillinger var på 72,68 %, hvilket er et fald på 1,22 % i forhold til 2014; erfarer fra fællesforetagendet, at gennemførelsesgraden for betalingsbevillinger, der var lavere end forventet, hovedsagelig skyldtes forsinkelser i forhandlingerne om adskillige Horisont 2020-projekter; bemærker, at udnyttelsesgraden for de operationelle aktiviteters vedkommende var på 91,17 % for forpligtelsesbevillingerne og 72,74 % for betalingsbevillingerne;
30.

anerkender, at agenturet iværksatte et pilotprojekt i marts 2014 om sikker brug af fleksible forløb; noterer sig, at pilotprojektet sigter mod at identificere passende redskaber inden for de nuværende lovrammer for at markedsføre lægemidler, der opfylder udækkede medicinske behov hos en veldefineret patientgruppe, og for at sikre, at markedsføringstilladelsen kun gives, hvis der er en positiv balance mellem fordele og risici, og hvis patientsikkerheden ikke kompromitteres eller standarderne for reguleringsmæssig godkendelse ikke ændres;
15.

noterer sig, at agenturet vedtog retningslinjerne for whistleblowere i december 2015; noterer sig, at agenturet efter vedtagelsen af sin strategi til bekæmpelse af svig i december 2014, som dækker perioden 2015-2016, allerede har gennemført forskellige tiltag, der stammer fra handlingsplanen for bekæmpelse af svig; anerkender, at den interne vurdering af risikoen for svig, som gik forud for vedtagelsen af denne strategi, viste, at agenturets risikoprofil var lav; bemærker desuden, at det vigtigste mål for strategien til bekæmpelse af svig er at udvikle en generel kultur mod svig i agenturet med fokus på at øge bevidstheden herom;
21.

fremhæver, at ebolaepidemien fungerede som et testtilfælde for Unionens beredskabsplaner og retlige rammer, og at Udvalget for Sundhedssikkerhed mødtes regelmæssigt for at drøfte passende foranstaltninger baseret på risikovurderinger og vejledning fra centret;
6.

erkender, at gennemførelsesbestemmelserne til agenturets finansforordning fastsætter, at den anvisningsberettigede kan give afkald på at inddrive en fastlagt fordring, hvis inddrivelsen ikke er i overensstemmelse med princippet om proportionalitet; anerkender desuden, at den anvisningsberettigede i overensstemmelse med dette princip og efter at have modtaget ekstern juridisk rådgivning meddelte at have inddrevet 600 000 EUR, som dækker de tilskud, der er ydet siden 2014; bemærker, at den anvisningsberettigede af samme grund meddelte sin beslutning om ikke at godtgøre de 200 000 EUR, der skulle udbetales i 2016; forstår, at den anvisningsberettigede siden agenturets påbegyndelse af efterfølgende kontroller og for at overholde princippet om gennemsigtighed og ligebehandling af agenturets støttemodtagere, som er medlemsstaternes offentlige myndigheder, der tager sig af grænseforvaltnings- og migrationsanliggender, handlede i overensstemmelse med agenturets bedste praksis med at inddrive uregelmæssige betalinger, der vedrører de seneste to års samarbejde;
21.

bemærker, at kontoret agter at undersøge muligheden for at udveksle oplysninger og bedste praksis med henblik på at integrere elementer af relevans for tilbagesendelse af afviste asylansøgere i tæt samarbejde med ekspertgruppen om tilbagesendelse under Det Europæiske Migrationsnetværk;
16.

bemærker, at agenturet ikke har implementeret specifikke regler vedrørende whistleblowere udover, hvad der er fastsat i personalevedtægten; opfordrer agenturet til at vedtage en intern politik for whistleblowing for at fremme en kultur af åbenhed og ansvarlighed på arbejdspladsen, til regelmæssigt at informere og uddanne medarbejderne om deres rettigheder og forpligtelser med hensyn til denne politik, til at sikre beskyttelse af whistleblowere mod repressalier, til at følge op på indberetninger af uregelmæssigheder rettidigt og til at fastsætte en procedure for anonym intern rapportering; opfordrer agenturet til at offentliggøre årsrapporter om antallet af whistleblowersager og om, hvordan der er fulgt op på disse, og til at forelægge dechargemyndigheden disse årsrapporter; anerkender, at agenturet har oplyst personalet om sine whistleblowerregler; anmoder agenturet om at aflægge rapport til dechargemyndigheden, når interne regler om whistleblowere er blevet fastsat og gennemført;
B.

der henviser til, at Revisionsretten i sin beretning om årsregnskabet for Det Europæiske Overvågningscenter for Narkotika og Narkotikamisbrug for regnskabsåret 2015 (»Revisionsrettens beretning«) har fastslået, at den har fået rimelig sikkerhed for, at centrets årsregnskab for regnskabsåret 2015 er rigtigt, og at de underliggende transaktioner er lovlige og formelt rigtige;
B.

der henviser til, at Revisionsretten i sin beretning om agenturets årsregnskab for regnskabsåret 2015 (i det følgende benævnt »Revisionsrettens beretning«) har fastslået, at den har fået rimelig sikkerhed for, at årsregnskabet for regnskabsåret 2015 er rigtigt, og at de underliggende transaktioner er lovlige og formelt rigtige;
35.

opfordrer indtrængende EU-Udenrigstjenesten til at styrke forvaltningskontrollen og overvågningsværktøjerne for så vidt angår alle omkostninger i forbindelse med bygningspolitikken med henblik på at sikre et nøjagtigt overblik over og nøje opfølgning på alle udgifter inden for dette område; mener, at der bør lægges vægt på overvågning af de lofter, der er defineret i bygningspolitikken, med henblik på at mindske den samlede årlige husleje for delegationskontorerne og de dertil knyttede faste udgifter og sikre, at samhusede enheder betaler et tilstrækkeligt bidrag, at de løbende udgifter, der er forbundet med samhusning, bliver dækket, og at udgifterne er i overensstemmelse med de lokale markedsforhold;
19.

anerkender, at Eurojust i øjeblikket sammen med sin værtsmedlemsstat er i færd med at forberede flytningen til nye lokaler; bemærker, at opførelsen af lokalerne blev påbegyndt i foråret 2015, og at den forventede flytning var planlagt til at skulle finde sted i foråret 2017; opfordrer Eurojust til at fortsat at rapportere til dechargemyndigheden om flytningen til de nye lokaler samt til at give et overslag over de samlede udgifter i forbindelse hermed;
1.

udtrykker alvorlig bekymring over betalingsoverskuddet på 7 719,7 mio. EUR; er navnlig forbløffet over situationen for de europæiske struktur- og investeringsfonde (ESI-fondene) under underudgiftsområde 1b, hvor medlemsstaterne i deres juli-forelæggelse nedjusterede deres prognoser for betalingsanmodninger med 5,9 mia. EUR på grund af fortsatte forsinkelser i gennemførelsen af programmerne og dermed hindrede mange potentielle projekter og modtagere i at modtage EU-støtte; beklager også, at medlemsstaterne ikke har iværksat deres nationale programmer for Asyl-, Migrations- og Integrationsfonden (AMIF) og Fonden for Intern Sikkerhed (ISF) i det forventede tempo og ej heller har gennemført ordningerne for omfordeling af flygtninge på passende vis, hvilket har ført til en nedskæring på 287,6 mio. EUR under udgiftsområde 3;